|  |  |  |  |
| --- | --- | --- | --- |
| Datums skatāms laika zīmogā | | Nr. | 9.2-2e/1044/2020 |
| Uz | 30.04.2020 | Nr. | 18 3.§ (VSS-346) |

Finanšu ministrijai

Par noteikumu projektu “Grozījumi

Ministru kabineta 2010.gada 21.septembra

noteikumos Nr.899 “Likuma “Par iedzīvotāju

ienākuma nodokli” normu piemērošanas kārtība””

(VSS-346)

Zemkopības ministrija atbilstoši savai kompetencei ir izskatījusi 2020.gada 30.aprīļa Valsts sekretāru sanāksmē (prot.Nr.18 3.§) izsludināto noteikumu projektu “Grozījumi Ministru kabineta 2010.gada 21.septembra noteikumos Nr.899 “Likuma “Par iedzīvotāju ienākuma nodokli” normu piemērošanas kārtība”” (VSS-346) (turpmāk – noteikumu projekts), tā sākotnējās ietekmes novērtējuma ziņojumu (anotāciju) un izsaka šādu iebildumu:

Lūdzam likuma “Par iedzīvotāju ienākuma nodokli” 11.7 pantā iekļaut noteikumu projekta 1.9. apakšpunktu, ar kuru paredzēts Ministru kabineta 2010.gada 21.septembra noteikumus Nr.899 “Likuma “Par iedzīvotāju ienākuma nodokli” normu piemērošanas kārtība”” (turpmāk – noteikumi) papildināt ar 80.1 punktu, kas skaidro kā tiek piemērota likuma trešā un piektā daļa, ja tiek atsavināts nekustamais īpašums, kurš pēc lietošanas mērķa ir lauksaimniecības zeme, bet uz tā atrodas citai personai piederošas vai nenoskaidrotas piederības ēkas vai būves.

Informējam, ka 2014.gada 17.decembrī tika pieņemti grozījumi likumā, pārceļot noteikumu 80.punktu, uz likuma 11.7 piekto daļu, lai tiesību normas būtu vienuviet un lai nodokļa maksātājiem un nodokļu administrācijai būtu skaidra likuma 11.7 pantā noteiktā iedzīvotāju ienākuma nodokļa atbrīvojuma normas piemērošana.

Papildus norādām, ka likums nenosaka deleģējumu Ministru kabinetam noteikumos atrunāt likuma 11.7 panta piemērošanu.

Valsts sekretāre D.Lucaua

Karlapa, 67027216

Agrita.Karlapa@zm.gov.lv

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU